Author: Romanova Eva
Last saved by: _

Príloha č. 2
KÚPNA ZMLUVA

Kupujúci:			Mesto Žilina

Sídlo:				Mestský úrad, Námestie obetí komunizmu 1, 011 31 Žilina
V jeho mene konajúci:	Ing. Igor Choma, primátor
IČO:				00 321 796
DIČ:				2021339474
Bankové spojenie:		Prima Banka, a.s.
Číslo účtu:			0330353001/5600
Telefón/fax:			041/7063111/041/72392912

a

Predávajúci:			
	
Sídlo:				
Zastúpený:			
IČO:				
DIČ/IČ DPH:			
Bankové spojenie:		
Číslo účtu:			
Telefón/fax: 			

uzavreli podľa § 269 ods. 2 s použitím § 409  a nasl. Obchodného zákonníka túto rámcovú kúpnu zmluvu

Článok I.
ÚVODNÉ USTANOVENIA A PREDMET ZMLUVY

1.	Kupujúci je jednotkou územnej samosprávy a na zabezpečenie svojich potrieb má záujem o dodávky čistiacich potrieb podľa tejto zmluvy.
2.	Kupujúci výzvou na predkladanie ponúk zo dňa ..............., Vestník č. ................ vyhlásil verejné obstarávanie na obstaranie zákazky „......................“ na nákup čistiacich potrieb.
3.	Predávajúci je úspešným uchádzačom vo verejnom obstarávaní podľa ods. 2 tohto článku.

4.	Predávajúci sa zaväzuje, že kupujúcemu dodá tovar – Čistiace potreby v množstve podľa  priebežných požiadaviek a objednávok kupujúceho po dobu trvania tejto zmluvy, maximálne však v množstve jednotlivých položiek predloženej cenovej ponuky vo verejnom obstarávaní podprahovej zákazky, ktorá je neoddeliteľnou súčasťou tejto zmluvy. Kupujúci sa nezaväzuje na minimálny objem dodaného tovaru a predávajúci je uzrozumený s tým, že celkové dodané množstvo tovaru bude vychádzať z konkrétnych aktuálnych potrieb kupujúceho.
Kupujúci sa zaväzuje, dodaný tovar prevziať a  predávajúcemu zaplatiť kúpnu cenu.

Článok II.
KÚPNA CENA

1.	Kúpna cena tovaru je stanovená  podľa predloženej cenovej ponuky vo verejnom obstarávaní podprahovej zákazky, ktorá je neoddeliteľnou súčasťou tejto zmluvy. 
2.	Tieto ceny sú konečné, platné počas trvania platnosti tejto zmluvy a zahŕňajú aj všetky náklady súvisiace s ich dodávkou (napr. balné, doprava do miesta určenia, ktorým je sídlo kupujúceho.).
3.	Kupujúci je povinný v prípade omeškania splnenia svojho peňažného záväzku zaplatiť úrok z omeškania za každý deň omeškania vo výške 0,01% z dlžnej sumy.

Článok III.
DODANIE A  PREVZATIE TOVARU

1.	Termín dodania tovaru je do 5 dní od doručenia písomnej alebo emailovej [Comment by Butora (B), 2014-05-28: Iba návrh. Neviem ako to v praxi funguje]objednávky, v prípade telefonického nahlásenia do 48 hodín. Súčasťou dodávky tovaru bude dodací list so základnými údajmi o dodávke.
2.	Predávajúci bude dodávaný tovar dodávať kupujúcemu vlastnými prostriedkami alebo s využitím dodávateľských služieb tretích osôb, pričom nie je oprávnený tovar zaslať na dobierku (t.j. s úhradou pri prevzatí zásielky).
3.	V prípade nedodržania termínu dodania alebo vykonania služby je predávajúci povinný zaplatiť zmluvnú pokutu vo výške 0,1% z ceny predmetu zmluvy za každý deň omeškania. Ak predávajúci 3 krát nedodrží termín dodania tovaru v zmysle zmluvy je kupujúci oprávnený okamžite odstúpiť od zmluvy bez ďalších náhrad.
4.	Kupujúci je povinný v mieste určenia tovar riadne prevziať a vykonať kontrolu dodaného tovaru.
5.	Prevzatie predmetu zmluvy bude potvrdené zástupcom kupujúceho na dodacom liste, resp. na faktúre.

Článok IV.
PLATOBNÉ PODMIENKY

1.	Pri dodaní tovaru predávajúci vystaví v súlade s platnými predpismi faktúru so všetkými náležitosťami daňového dokladu a kópiu dodacieho listu.
2.	Splatnosť faktúry je 30 dní odo dňa doručenia kupujúcemu.
3.	V prípade, že daňový doklad bude obsahovať nesprávne alebo neúplné údaje, resp. bude dodaný bez kópie dodacieho listu, kupujúci je oprávnený ho vrátiť na doplnenie. Predávajúci je povinný daňový doklad podľa charakteru a nedostatku doplniť resp. vystaviť nový. Splatnosť faktúry podľa ods. 2 tohto článku sa počíta od doručenia opravenej resp. správne vystavenej faktúry so všetkými požadovanými náležitosťami a prílohami.
4.	Kupujúci je oprávnený až do zaslania daňového dokladu so správnymi údajmi odoprieť úhradu kúpnej ceny.

Článok V.
ZÁRUKA A VADY TOVARU

1.	Predávajúci zodpovedá za to, že tovar vyhovuje príslušným kvalitatívnym parametrom podľa platných noriem a poskytuje na dodaný tovar záruku po dobu 24 mesiacov od prevzatia tovaru.
2.	Predávajúci odstráni počas záručnej doby do 24 hodín po nahlásení kupujúcim všetky objavené vady tovaru. Kupujúci reklamáciu nahlási osobne, telefonicky, faxom, e-mailom alebo písomne.
3.	Záruka sa nevzťahuje na vady vzniknuté nesprávnou manipuláciou, skladovaním alebo iným zanedbaním zo strany kupujúceho.
4.	Zmluvné strany sa budú riadiť ust. § 422 a nasl. Obchodného zákonníka, ktoré upravujú nároky zo zodpovednosti za vady tovaru.

Článok VI.
ZÁVEREČNÉ  USTANOVENIA

1.	Zmluva nadobúda platnosť  dňom jej podpisu obidvomi zmluvnými stranami a účinnosť dňom nasledujúcim po dni jej zverejnenia podľa § 47a Občianskeho zákonníka
2.	Zmluva je uzatvorená na dobu určitú a to do XX.XX.XXXX.
3.	Zmeny tejto zmluvy je možné vykonať len na základe písomného dodatku odsúhlaseného obidvoma zmluvnými stranami.
4.	Doručením akýchkoľvek písomností na základe tejto zmluvy alebo v súvislosti s touto zmluvou sa rozumie doručenie písomnosti doporučene poštou s doručenkou, doručenie kuriérom alebo osobné doručenie príslušnej zmluvnej strane. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať alebo, v ktorý márne uplynie najmenej desaťdňová úložná doba pre vyzdvihnutie si zásielky na pošte, doručovanej poštou zmluvnej strane, alebo v ktorý je na zásielke doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu. Pre potreby doručovania prostredníctvom pošty sa použijú adresy zmluvných strán uvedené pri identifikačných údajoch zmluvných strán v úvode tejto zmluvy, ibaže odosielajúcej zmluvnej strane adresát písomnosti oznámil novú adresu trvalého pobytu, sídla, prípadne inú adresu určenú na doručovanie písomností; v takomto prípade je pre doručovanie rozhodujúca nová adresa riadne oznámená zmluvnej strane pred odosielaním písomnosti.

5.	Zmluva je vyhotovená v štyroch rovnopisoch, pričom každý sa považuje za originál.
6.	Kupujúci i predávajúci môžu túto zmluvu vypovedať bez udania dôvodov. Výpovedná lehota je jednomesačná a začína plynúť prvým dňom nasledujúceho mesiaca po jej písomnom doručení.
7.	Zmluvné strany prehlasujú, že zmluvu prečítali a na znak súhlasu podpísali splnomocnenými zástupcami oboch zmluvných strán a obsah zmluvy považujú za dôverný.

V Žiline dňa XX.XX.XXXX

............................................					.............................................
Ing. Igor Choma					
         primátor Mesta Žilina						predávajúci